Քրիստիան Ստուանի

**Քրիստիան Ստուանի** (, )՝ ուրուգվայացի ֆուտբոլիստ Ժիրոնա ՖԱ-ի և Ուրուգվայի ֆուտբոլի ազգային հավաքականի հարձակվող։

## Կենսագրություն
### Կարիերայի սկիզբը

Քրիստիան Ստուանին սկսել է իր պրոֆեսիոնալ կարիերան «Դանուբիո ՖԱ»-ում 2004 թվականին։ 2005 թվականին վարձակալությամբ տրվել է «Բելյա Վիստա»-յին, որտեղ իրեն փայլուն է դրսևորում, մրցաշրջանի կեսից խփելով 14 խաղում 12 գոլ։  «Դանուբիո»-ն վարձակալությունից վերադարձրեց իր հարձակվողին և չսխալվեց — 2006/07 մրցաշրջանում Ստուանին օգնեց իր ակումբին դառնալ Ուրուգվայի չեմպիոն։

### «Ռեջինա»
2008 թվականի հունվարի 4-ին իտալական «Ռեջինա»-ն հայտարարեց 22-ամյա խաղացողի գնման մասին։ 1,5 տարվա մեջ Իտալիայում Ստուանին կարողացավ խփել ընդամենը 1 գոլ 17 խաղում։ 2009 թվականի օգոստոսի 4-ին «Ռեջինա»-ն վարձակալությամբ խաղացողին տալիս է իսպանական ակումբ սեգունդայի «Ալբասետեին»։ Իսպանիայում շատ հաջողակ մրցաշրջան էր` նա 40 խաղում նա խփեց 23 գոլ իր թիմի օգտին և զբաղեցրեց երկրորդ հորիզոնականը որպես Սեգունդայի 2009/10 մրցաշրջանի լավագույն ռմբարկու։

Հաջորդ մրցաշրջանում Ստուանին վարձակալությամբ  հանդես եկավ եկավ իսպանիայի առաջնությունում «Լեվանտե»-ի կազմում։ Նրա արդյունավետությունը փոքր-ինչ ընկավ` 30 խաղում 8 գոլ։ 2011/12 մրցաշրջանում Ստուանին երրորդ անգամ անընդմեջ տեղափոխվում է իսպանական ակումբ Ռասինգ վարձատրությամբ Սանտանդերից, որտեղ մեկ տարվա ընթացքում  32 խաղում կարողանում է խփել 9 գոլ։

### «Էսպանյոլ»
2012 թվականի ամռանը Ստուանիի պայմանագրը «Ռեջինա»-ի հետ վերջանում է  և ուրուգվայցին պաշտոնապես կնքեց 4-ամյա պայմանագիր Էսպանյոլի հետ։ Սեպտեմբերի 2-ին առաջին խաղով մրցում էր իր նախկին թիմի «Լեվանտե»-ի դեմ, իսկ առաջին գոլը խփել է հոկտեմբերի 21-ին երբ հաղթանակ կորզեցին «Ռայո Վալեկանո»-ից (3:2)։

### «Միդլսբրո»
2015 թվականի հուլիսի 14-ին ուրուգվայցին երկու տարով պայմանագիր է կնքում անգլիական ակումբ «Միդլսբրո»-ի հետ, որը ներկայացնում էր Անգլիայի ֆուտբոլային լիգայի առաջնությունը։ 2016 թվականի մայիսի 7-ին վերջնական խաղում Ստուանին գոլ է խփում Բրայթոն ընդ Հոուվ Ալբիոնի դարպասին, և այդ խաղում խաղալով ոչ ոքի (1:1) հնարավորություն է տալիս իր թիմին դուրս գալ Անգլիայի Պրեմիեր Լիգա։ 2016 թվականի օգոստոցի 16-ին, Պրեմիեր Լիգայի իր առաջին խաղում հյուրի վիճակում դուբլ է ձևակերպում Սանդերլենդի հետ խաղում և օգնում է իր թիմին հաղթանակ կորզել 2:1 հաշվով։

### «Ժիրոնա»
Անցկացնելով երկու մրցաշրջան Անգլիայում, 2017 թվականի հուլիսին Ստուանին վերադառնում է Իսպանիա, 3-տարվա պայմանագիր կնքելով Լա Լիգայի նորեկների` «Ժիրոնա»-ի հետ։

## Միջազգային կարիերա
2012 թվականի նոյեմբերի 14-ին Քրիստիան Ստուանին առաջին անգամ խաղաց ՈՒրուգվայի հավաքականի կողմից, փոխարինելով Լուիս Սուարեսին 85-րդ րոպեին ընդդեմ Լեհաստանի ֆուտբոլի ազգային հավաքականին Ընկերական խաղում (3:1)։ 2013 թվականի օգոստոսի 13-ին Ստուանին խաղաց 22-րդ րոպեին Ճապոնիայի ֆուտբոլի ազգային հավաքականի հետ, որը նույնպես վերջացավ Սելեստեի հաղթանակով 4:2 հաշվով։

## Տիտղոսներ և ձեռքբերումներ
* Ուրոգվայի չեմպիոն (**1**). 2006/07
* Անգլիայի ֆուտբոլային լիգայի հաղթող (**1**). 2015/16 (2-րդ հորիզոնական)

## Ծանոթագրություններ

## Արտաքին հղումներ
* Ստուանիի պաշտոնական Տվիտերի էջը
* Ստուանիի պաշտոնական Ինստագրամի էջը
* Ստուանին transfermarkt-ում
* Ստուանին soccerbase.com-ում
* Ստուանին WhoScored.com կայքում
* Ստուանին Պրեմիեր Լիգայի պաշտոնական կայքում
* Ստուանին ՈՒԵՖԱ-ի պաշտոնական կայքում
* Ստուանին ՖԻՖԱ-ի պաշտոնական կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Ալբասետեի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բելյա Վիստայի ֆուտբոլիստներ
Կատեգորիա:Դանուբիոյի ֆուտբոլիստներ
Կատեգորիա:Էսպանյոլի ֆուտբոլիստներ
Կատեգորիա:Ժիրոնայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լևանտեի ֆուտբոլիստներ
Կատեգորիա:Միդլսբրոյի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռասինգ Սանտանդերի ֆուտբոլիստներ
Կատեգորիա:Ռեջինայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ